Diana Leesalu

Diana Leesalu (sündinud 1. novembril 1982 Põlvas) on eesti kirjanik, dramaturg ja lavastaja. 

Ta lõpetas 2001. aastal hõbemedaliga Põlva Keskkooli ning 2005. aastal Eesti Maaülikooli loodusvarade kasutamise ja -kaitse erialal cum laude.  

2012. aastal lõpetas ta Eesti Muusika- ja Teatriakadeemia lavakunstikooli XXV lennu dramaturgina; samast aastast töötab lavastaja-dramaturgina Tallinna Linnateatris.

Tema 2005. aastal ilmunud debüütromaan "2 grammi hämaruseni" (kirjastus Verb) oli Betti Alveri kirjandusauhinna üks nominentidest. "2 grammi hämaruseni" on lugu sellest, millisena näeb 21. sajandi väikelinna teismeline tüdruk oma elu, peresuhteid ja maailma. Eesmärgiks pole noorte armastuslugu, vaid pigem ohujutustus sellest, kuidas kõik puruneb kildudeks, kui me ei saa kätte neid, keda tegelikult armastame.

Diana Leesalu teine romaan "Mängult on päriselt" võitis 2006. aastal Eesti Lastekirjanduse Keskuse ja kirjastuse Tänapäev korraldatud noorsooromaani võistlusel ülekaalukalt esimese preemia. Võistluse korraldajate sõnul kohtab nii huvitavat, läbimõeldud ja hea sõnakasutusega teksti väga harva. "Mängult on päriselt" jutustab pisut hirmutava, kuid ehmatavalt ausa ja häbematult vaimuka loo 19-aastasest Mirjamist ning tema maailmaga pahuksisse läinud väikevennast Mikust.
 
Diana Leesalu on tulnud Põlva SK/Hellus naiskonna koosseisus korduvalt eesti meistriks ja karikavõitjaks käsipallis.

Teosed
 noorteromaan "2 grammi hämaruseni" 2005
noorteromaan "Mängult on päriselt" 2006
 lastejutustus "Mahajäetud maja", 2010
 näidend "Suur mees juba", 2010 (koostöös Kaarel B. Väljamäega)
 näidend "Offline", 2013
 näidend "Kriipsud uksepiidal", 2017 (koostöös Kaarel B. Väljamäega)

Lavastused 
 "Kriipsud uksepiidal", Diana Leesalu, Kaarel B. Väljamäe, esietendus Tallinna Linnateatris 2017 

 "Once Upon a Time in Estonia", Diana Leesalu, Paul Piik, Henrik Kalmet, Indrek Ojari, Argo Aadli, esietenud Kinoteatris 2016

 "Inimesed, kohad ja asjad", D. Macmillan, esietendus Tallinna Linnateatris 2016 

 "Kurbus ja rõõm kaelkirjakute elus", T. Rodrigues, esietendus Tallinna Linnateatris 2015 

 "Krabat", Otfried Preußler, Diana Leesalu, esietendus Tallinna Linnateatris 2015 

 "Aju jaht", A. Horowitz, esietendus Tallinna Linnateatris 2014

 "Offline", D. Leesalu, esietendus Tallinna Linnateatris 2013

 "Võidab see, kellel on kõige hullem mees", Paavo Piik, Piret Krumm, Katariina Tamm, esietendus Kinoteatris 2013

 "Kolm vihmast päeva", R. Greenberg, esietendus Tallinna Linnateatris 2013

 "Lantimiskunstnikud", näidend ja lavastus kahasse P. Piigiga, esietendus Tallinna Linnateatris 2012

 Aktsioon "Batuudimees", koostöös Paavo Piigiga, esietendus Kinoteatris 2012

 “Püstijalukomöödia”, Diana Leesalu, Paavo Piik, Henrik Kalmet, Kaspar Velberg, Jörgen Liik, Karl-Andreas Kalmet, esietendus Kinoteatris 2011

 "Vaata, ma kukun", J. Emanuelsson, esietendus Tallinna Linnateatris 2011

 "Suur mees juba", Kaarel B. Väljamäe, Diana Leesalu, esietendus Tallinna Linnateatris 2010

Dramatiseeringud 
 "Krabat" (lavastaja Diana Leesalu) O. Preussler, Diana Leesalu, esietendus Tallinna Linnateatris 2015

 "Pál-tänava poisid" (lavastaja Mart Koldits) Ferenc Molnár, Diana Leesalu, Mart Koldits, esietendus Tallinna Linnateatris 2013

 "Liblikapüüdja" (lavastaja Peeter Raudsepp) John Fowles, Diana Leesalu, esietendus VAT Teatris 2012

Tunnustus 
 2006 – Eesti Lastekirjanduse Keskuse ja kirjastuse Tänapäev korraldatud algupärase noorteromaani võistluse I koht ("Mängult on päriselt")
 2011 – Voldemar Panso nimeline auhind

Viited

Välislingid

Brigitta Davidjantsi retsensioon raamatule "Kaks grammi hämarust"
Marko Mäe retsensioon raamatule "Kaks grammi hämarust"
tutvustus Tallinna Linnateatri veebilehel

Eesti kirjanikud
Eesti teatrilavastajad
Eesti Muusika- ja Teatriakadeemia vilistlased
Sündinud 1982